49. schôdza NR SR - 5.deň - A. dopoludnia
Dátum: 2026-04-21
Poslanec: Pročko, Jozef 
Druh vystúpenia: Vystúpenie v rozprave

28. Milé kolegyne, milí kolegovia, strana SMER sa hrdí tým, že je sociálna. Strana HLAS, teda Smerohlas, to je vlastne jedna, jedna firma, sa hrdia tým, že sú sociálni, že sociálny rozmer je pre nich ten, ktorý je ten hlavný. Sociálna strana SMER robí všetko pre to, aby pomohla našim ľuďom. Fico pred voľbami sľuboval, že nič z toho, čo naša vláda priniesla, nič z toho, čo sme dali ľuďom, a naozaj to nebolo málo, v časoch najťažšieho, naozaj najťažšieho, najťažšej epidémie storočia, kedy covid zasahoval celý svet. Vláda, ktorá priniesla, teda dostala do vienka jeden a pol miliardy, počúvajte veľmi dobre, jeden a pol miliardy sme dostali od Fico vlády a Pelle vlády, Pellegriniho vlády. Tak v tých časoch, keď ľudia, naozaj poctiví ľudia, dodržiavali opatrenia, sme im dali kurzarbeit. A to bolo niekoľko miliárd. Ale pomohli sme. Viete si, pýtam sa vás, milí kolegovia, viete si predstaviť, keby bol Fico pri vláde a mal by pomôcť ľuďom, ktorí nemohli robiť a dodržiavali tie opatrenia, viete si predstaviť, čo by sa dialo? Kam by išli tie peniaze? A potom prišli rodiny, potom prišli rodiny, ktorým sme naozaj dali, lebo kto, koho iného podporiť ako rodinu? Koho iného podporiť ako deti? Našich ľudí? Strana SMER - sociálna demokracia podporila našich ľudí a podporuje našich ľudí. A potom prišli tí, ktorí to naozaj potrebujú, a pomohli sme policajtom, pomohli sme zdravotníkom, pomohli sme sociálne odkázaným, pomohli sme našim rodičom - rodičovský príspevok. A Fico sľuboval, že im nikdy, nikdy nič nezoberie. Mne slová Igora Matoviča v úvode, na ktoré budem reagovať teraz, lebo som na neho nemohol reagovať, škoda, lebo som chcel dať faktickú, tak Igor Matovič vyzval pána Viskupiča, aby sa teda k tomu postavil ako chlap, lebo on, ja ho mám rád, on sa ako chlap postaví ku všetkým tamto tým a s nimi kamarátsky diskutuje o živote, to sa mi veľmi páči. Naozaj prečo teda SaS-ka povalila vládu, prečo SaS-ka urobila to, čo, že čo každému normálnemu človeku vybíja poistky (reakcia z pléna), prepáčte, dvakrát povedala slovo, dvakrát povedala slovo, dvakrát povedala, dvakrát povedala slovo idiot, dvakrát povedala slovo... (rečník rozpráva súbežne s predsedajúcim). Danko, Andrej, podpredseda NR SR Pani, pani poslankyňa, prosím, naozaj to, nevošli ste do krčmy, ale... pani poslankyňa, vojdete do sály (predsedajúci rozpráva súbežne s rečníkom), poprosím ešte raz, pani poslankyňa, naozaj, ja neviem, čo ste... (reakcia z pléna). Dobre, máte pozastavený čas, pán poslanec. Pani poslankyňa, poprosím vás, aby ste tak nevchádzala do sály. A pokračujeme v rokovaní o tomto bode programu a nevykrikujte vzájomne na seba. Pán poslanec Pročko, môžem vám, obnovujem vám vystúpenie. Nech sa páči, máte úplnú pravdu teraz. Pročko, Jozef, poslanec NR SR Ďakujem pekne. No prišla sem poslankyňa pani Cigániková a hneď dvakrát idiot, blbec a debil. Toto je poslankyňa, ktorú nechcú v strane a ja viem, prečo ju nechcú, pretože to je poslankyňa, ktorá napríklad klamala, že som jej pred voľbami strkal hlavu do auta, vyslovene, že naozaj klamala pred voľbami. Keby som to spravil, tak už som dávno niekde v base zalezený a keď som dal na ňu trestné oznámenie, tak policajtom tam splietala, že to bolo inak, že to tak nie je, že to je úplne niečo iné, že ona vlastne ani tak iné nič, ani si to iné nemyslela. Ale príde sem, ale vieš, ale príde sem a začne tu nadávať ľuďom do idiotov? A potom sa na chodbách baví tam s Pellegrinim, s Ficom, s kotlebovcami, s fašistami, spojí sa s nimi. (Reakcia z pléna.) A tak ja, nech si hľadá, ale veď ako vieš, ona začne rozprávať o ľuďoch, že ako sa správajú a príde sem a začne ľuďom nadávať do idiotov. Ale vráťme sa k téme. Ja by som bol naozaj rád, keby pán Viskupič nám vysvetlil, prečo povalili tú vládu, prečo ju povalili? Prečo urobili to, že dovolili návrat Fica? A to bolo to naozaj neskutočné. Čo sme spravili tým zlého, že sme dali ľuďom prídavky? Čo sme spravili ľuďom zlého, že sme dali tým zamestnancom, ktorí nemohli chodiť do práce? A strašné je, keď ja čítam na tých sociálnych sieťach, keď čítam príspevky, že ako tu Matovič, Heger, Mikulec a ďalší, ako sme my počas covidu zobrali slobodu ľuďom. Ja som mal kamaráta v Taliansku, ktorý po covide prišiel a povedal: "Jožo, ja každého jedného z týchto by som poslal do Talianska, by som ich poslal v čase covidu, kde karabinieri so samopalmi, so samopalmi ľudí nepúšťali na ulicu. A keď si vyšiel na ulicu, tak ťa brali rovno, rovno ťa brali do basy.“ To keby toto tu zažili. Alebo keď rozprávali, ako sme my obmedzili slobodu ľuďom. My sme práveže pomáhali ľuďom. Veď Pellegrini, koľko bolo vtedy v tom covide, 13 alebo 14, koľko tam bolo? Neviem, možno vo faktickej mi moji kolegovia pomôžu. Koľko? Šesť. Tak mali šesť ľudí, šesť ľudí a Pellegrini už zatváral hranice, urobil lockdown, nikto mu nič nevyčíta. Počas našej vlády, a už som hovoril, že keď sme prišli do vlády, tak tam bolo jeden a pol miliardy, a keď sme odchádzali, tak sme tam nechali 12 miliárd. Popritom, ako tu už niekto rozpráva, že... Ale dosť to vyrušuje, pán Danko, fakt, s pani Cigánikovou, dosť to vyrušuje. (Reakcia predsedajúceho: "Pani poslankyňa sa ospravedlňuje.") Ale, ale dosť to vyrušuje, prosím vás, môžete ju poslať, nech si sadne? Ty kokso, Cigániková. To je ten priestor, ktorý chcú obmedziť, aby sa tu nevyrušoval priestor. (Reakcie poslankyne Cigánikovej: "Aspoň viete, aké to je, keď vyrušujete iných.") Danko, Andrej, podpredseda NR SR Prosím vás o kľud v sále. Naozaj, pani poslankyňa. Pán poslanec Pročko, pozastavil som čas, spúšťam vám ho ďalej, aby ste neprišiel o čas. Nech sa páči. Pročko, Jozef, poslanec NR SR Ja chápem, prečo ju v tej SaS-ke nechcú. Absolútne chápem, absolútne. A poviem to úprimne. To, ona čo predviedla, ja som mal jedno video natočené, keď Mišovi Šipošovi vulgárne nadávala počas prvej kampane tu vzadu. (Prerušenie vystúpenia predsedajúcim.) Danko, Andrej, podpredseda NR SR Skúste k téme, pán poslanec. Výlevy si nechajte, ale poďte k téme. Pročko, Jozef, poslanec NR SR Áno, áno, to je k téme, lebo teraz ma vyrušovala. (Rečník rozpráva súbežne s predsedajúcim.) To, keď nadávala Mišovi vulgárnym spôsobom a prišli ma poprosiť zo SaS-ky, aby som video zmazal, že veď sme spolupráca. To keby ste videli, čo je zač pani Cigániková, aký je to človek. Ale poďme naspäť k téme. Opakujem. Toto je to, čo sme my urobili. To je to, čo sme my, naša vláda, urobila. Nechali nám 12, nechali sme 12 miliárd popritom, ako sme pomáhali ľuďom. Ja len chcem poprosiť každého jedného z poslancov SMER-u, ale aj vás, milí kolegovia z Progresívneho Slovenska, lebo naozaj pomáhať ľuďom je to veľmi dôležité, ja si myslím, že pomôcť rodinám, pomôcť deťom. Kolegyne tuná z PS-ka, ktoré pristupujete a hlavne naozaj tú sociálnu sféru, ktorú máte na starosti, pani poslankyňa, bože, tie mená (reakcia z pléne), nie, Veslárová, prepáčte, ospravedlňujem sa vám veľmi, pani poslankyňa Veslárová, to je, to je naozaj, ako keď vystúpi, tak fakt cítiť z toho, že chce pomôcť ľuďom, že potrebujú tí ľudia pomoc. A ona sama, ktorá pozná tú situáciu, tak vie, ako dnes na Slovensku strádajú ľudia, ako strádajú zdravotne oslabení ľudia, ktorí nedostávajú pomoc od tohto štátu, tak naozaj toto sú veci, ktoré im môžeme dať. A ja nerozumiem teda, keď hlasujete proti tomuto, prečo proti tomuto hlasujeme? Vždy som hlasoval za pomoc ľuďom. Vždy som hlasoval za to, aby sa pomohlo tým, ktorí to naozaj potrebujú. A naša vláda, vláda Hegera či Matoviča, tým ľuďom pomáhala. Nech si hovorí, kto chce, čo chce. V tých najťažších časoch, v časoch covidu, keď prišla vojna na Ukrajine, tak sme pomáhali. A zopakujem to aj stokrát. My sme prišli do vlády a mali sme jeden a pol miliardy v pokladnici, pri krásnych časoch Fica. Keď sme odchádzali, tak po tom, ako sme rozdávali ľuďom, ako tuná pán Viskupič rozprával o tom, že my ideme ničiť hospodárstvo, ideme ničiť štát, tak sme im dávali a pri tom všetkom, priatelia, sme nechali 12 miliárd, 12 miliárd. O pomoci netreba hovoriť, pomoc treba robiť. A strana SMER a strana HLAS, teda strana Smerohlas, o tej pomoci len hovorí. Oni hovoria, že sú sociálni. Oni hovoria o tom, že budú pomáhať. Ale viete, čo robia? Dávajú našim ľuďom. Tak ja verím, verím, že aspoň naši kolegovia z opozície podporíte tento zákon a verím, že vaše srdce bije pre pomoc ľuďom tak ako moje srdce. Ďakujem. (Potlesk.)